**HIRDETMÉNY**

**ÓVODAI, BÖLCSŐDEI BEIRATKOZÁSRA**

**a 2024/2025. nevelési évre vonatkozóan**

Tamási Város Önkormányzatának Képviselő-testülete, mint a Tamási Aranyerdő Óvoda és Bölcsőde fenntartója a 2024/2025. nevelési évre vonatkozó óvodai, bölcsődei beiratkozás időpontját és módját az alábbiak szerint határozza meg:

az **óvodai** beiratkozás időpontja:

**2024. április 29. 700 és 1700 óra között**

**2024. április 30. 700 és 1700 óra között**

Az **óvodai** beiratkozás helye:

**Tamási Aranyerdő Óvoda és Bölcsőde – 7090 Tamási, Béri B. Á. utca 1-3.**

**Intézményvezetői iroda (felső épület)**

Az **óvodai** beiratkozáshoz szükséges dokumentumok:

* a gyermek születési anyakönyvi kivonata, a nevére kiállított személyi azonosítót és lakcímet igazoló hatósági igazolvány, valamint TAJ kártyája,
* a szülő személyi azonosító és lakcímet igazoló hatósági igazolványa.

Az **óvodai** felvétel:

Az óvoda, kötelező felvételi körzete: Tamási város közigazgatási területe.

Az óvodai nevelés a gyermek hároméves korától a tankötelezettség kezdetéig tart, azonban az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

**Kötelező beíratni** azt a gyermeket, aki 2024. augusztus 31. napjáig a harmadik életévét betölti. Amennyiben a szülő nem tesz eleget beíratási kötelezettségének **szabálysértést** követ el.

Az óvodai beiratkozás a fenti helyen és időpontban személyesen, szóban történik, a szükséges dokumentumok bemutatásával. Az óvodai felvételről az óvoda vezetője dönt, aki az óvodai felvételi, esetleges átvételi kérelemnek helyt adó döntését írásban, a kérelem elutasítására vonatkozó döntését határozati formában közli a szülővel.

Az óvodai felvétel tárgyában meghozott döntés közlésének határnapja 2024. május 30. Elutasító határozat ellen a kézhezvételtől számított 15 napon belül nyújtható be jogorvoslati kérelem Tamási Város Önkormányzatához.

A **bölcsődei** beiratkozás időpontja:

**2024. április 25. 700 és 1700 óra között**

**2024. április 26. 700 és 1700 óra között**

A **bölcsődei** beiratkozás helye:

**Tamási Aranyerdő Óvoda és Bölcsőde – 7090 Tamási, Béri Balogh Á. utca 1-3.**

**Bölcsődevezetői iroda (felső épület)**

A **bölcsődei** felvétel:

Bölcsődébe - figyelembe véve az intézmény tárgyi feltételeit - a gyermek 1 éves korától harmadik életévének, sajátos nevelési igényű gyermek az ötödik életévének betöltéséig, illetve annak az évnek a december 31-éig vehető fel, amelyben a gyermek a harmadik életévét, a sajátos nevelési igényű gyermek az ötödik életévét betölti. Ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható negyedik életévének betöltését követő augusztus 31-ig.

A bölcsődei beiratkozás a fenti helyen és időpontban személyesen, szóban történik, a szükséges dokumentumok bemutatásával. A bölcsődei felvételről a bölcsőde vezetője dönt, aki döntését szóban közli a szülővel.